钦定古今图书集成/明伦汇编/氏族典/第264卷 > 王宗祐
## 钦定古今图书集成/明伦汇编/氏族典/第264卷 > 王宗祐

按《十国春秋》，“前蜀王宗祐事高祖为假子，从入西川，
授彭州刺史。已而将兵攻东川有功，改卭州刺史。唐
昭宗之东迁也，高祖命宗祐为北路行营指挥使，将
兵迎车驾，累官兼侍中。永平元年，兴师伐岐，宗祐与
王宗贺、唐道袭为三招讨使。青泥岭之役，蜀兵败绩，
宗祐竟无功而归，无何卒。”